利物浦聘請施洛有阻滯 飛燕諾要求解約金加碼
2024年05月14日 15:01
東網電視
更多新聞短片
施洛有信心可以成為利物浦新領隊。(Getty Images)
盛傳利物浦已經決定聘請飛燕諾教練施洛，接替將於今夏離隊嘅高普，成為紅軍新領隊，卻一直未能正式落實。根據英國《鏡報》爆料，兩間球會仍然未就施洛嘅解約金達成協議，據悉呢間荷甲球會要求利物浦再畀多200萬鎊(約1,962萬港元)，令解約金總額達到1,300萬鎊(約1.28億港元)。
施洛向荷蘭傳媒透露，自己即將成為利物浦領隊，並會將現時飛燕諾教練團隊，一齊帶到紅軍，但目前仲有部份細節問題需要解決，佢話：「我執教利物浦仲未官宣，有好多原因，但請放心，好快會有結果，有些問題需要時間解決。」
據悉利物浦原本已同意為施洛支付1,100萬鎊解約金，但飛燕諾會方認為紅軍亦需要為其他教練團成員支付解約金，數額為200萬鎊。呢筆新增解約金只屬小數目，相信利物浦應該會答應飛燕諾要求。